wickkiey/tamil-wikipedia-markdown huggingface dataset:
# அபிசேக் ரகுராம்


**அபிசேக் ரகுராம்** (பிறப்பு: 1985) இந்திய கருநாடக இசைப் பாடகர் ஆவார்.  

## வாழ்க்கை

அபிசேக் கருநாடக இசைக்கலைஞர்களின் குடும்பத்தில் பிறந்தவர். புகழ்பெற்ற மிருதங்க கலைஞர் சங்கீத கலாநிதி பாலக்காடு ஆர். ரகுவின் பேரனாவார். இவரது தாயார் வயலின் கலைஞர் லால்குடி செயராமனின் உறவினராவார். வீணைக் கலைஞர் ஜெயந்தி குமரேஷ் இவரது தாயாரின் உடன்பிறப்பாவார். தமது இளவயதிலேயே மிருதங்கத்தையும் கஞ்சிராவையும் கற்கத் துவங்கினார். பின்னாளில் செம்மங்குடி மரபைச் சார்ந்த பி. எஸ். நாராயணசாமியிடம் வாய்ப்பாட்டுக் கற்றுக் கொள்ளலானார்.  

தமது ஏழாம் அகவையில், *மழலை மேதை* என்ற போட்டியில் மிருதங்க வாசிப்பிற்காக தங்கப் பதக்கம் பெற்றார். 1996இல் எஸ். பாலச்சந்தர் அறக்கட்டளை நடத்திய *பல்லவி* பாட்டுப்போட்டியில் முதல் பரிசு பெற்றார். 2013இல் மியூசிக் அகாதெமியில் நடத்திய இவரது கச்சேரி இசை விமரிசகர்களிடையே நல்ல வரவேற்பைப் பெற்றது.  

## விருதுகள்
- சங்கீத நாடக அகாதெமியின் உசுத்தாது பிசுமில்லா கான் யுவ புரசுக்கார், 2013

## மேற்சான்றுகள்

## வெளியிணைப்புகள்
- *Learning from the best* - அபிசேக் அளித்த செவ்வி
# வியன்னா ஆட்டம், வூர்சுபர்கர் பொறி



சதுரங்க ஆட்டத்தில், **வூர்சுபர்கர் பொறி** (*Würzburger Trap*) உத்தி வியன்னா பலியாட்டம் என்ற திறப்பாட்டத்தில் விளையாடப்பட்டது. செருமன் நாட்டு வங்கியாளர் மேக்சு வூர்சுபர்கர் கிட்டத்தட்ட 1930 ஆம் ஆண்டில் இப்பொறி உத்தியைக் கண்டறிந்தார் என்ற காரணத்தால் இவ்வுத்திக்கு அவர் பெயரே சூட்டப்பட்டுள்ளது.  

**1. e4 e5**  

**2. Nc3 Nf6**  

**3. f4**  

:வெள்ளை நிற ஆட்டக்காரர் வியன்னா பலியாட்டத் திறப்பை ஆடுகிறார்.  

**3... d5**  

:சரியான பதிலாட்டமாக இந்த நகர்வைக் கருதுகிறார்.  

**4. fxe5 Nxe4**  

:வெள்ளை ஆட்டக்காரருக்கு வேறுசில நகர்த்தல்களுடன் தொடங்கவும் வாய்ப்பு உள்ளன. 5.Qf3 ( சுடெய்ன்சு ) மற்றும் 5.Nf3, ஆனால் இவற்றால் எந்தவிதமான சாதகமும் இவருக்கு ஏற்படுவதில்லை.  

** 5. d3 Qh4+?**  

:பொறியில் சிக்குவதற்கான நகர்வு ஆரம்பமாகிறது. கருப்பு நிறக் காய்களுடன் ஆடுபவருக்கு வேறு சில நகர்வு வாய்ப்புகளும் இருக்கின்றன. 5...Bb4 and 5...Nxc3  

**6. g3 Nxg3**  

**7. Nf3 Qh5**  

**8. Nxd5 Bg4**  

:8 Nxd5 Nxh1?  

:9 Nxc7+ Kd8  

:10.Nxa8  

என்ற நகர்வுகள் வெள்ளை நிறக் காய்களுடன் ஆடுபவருக்கு சாதகமான நிலையை உருவாக்குகின்றன. 10.Nxc7+ Kd7 (10...Kd8 11.Nxa8 Nc6 12.d4 Bxf3 13.Qxf3 Qxf3 14.Bxf3 Nxd4 15.Bg5+ Be7 16.Rd1+−; Larsen).  

**9... Bxf3 10. Nxh5 Bxd1 11. hxg3 Bxc2?**  

:கருப்புக் காய்களுடன் ஆடுபவர் ஒரு சிப்பாய்க்கு ஆசைப்பட்டு தன் மந்திரியை இழக்கிறார்.  

**12. b3** (படம் பார்க்கவும்)  

:கருப்பு ஆட்டக்காரரின் மந்திரி c2 சதுரத்தில் வலையில் சிக்குகிறார். வெள்ளை ஆட்டக்காரர் அடுத்த நகர்வாக ராசாவை d2 சதுரத்திற்கு நகர்த்தி அதைத் தாக்குகிறார்.
# எதிரியில்லாச் சிப்பாய்



சதுரங்கத்தில், **எதிரியில்லாச் சிப்பாய்** (Passed pawn) என்பது, எட்டாவது வரிசையை அடைவதற்கு எதிராக, அதைத் தடுத்து நிறுத்த எதிராளியின் சிப்பாய் இல்லாத சிப்பாய் ஆகும். எ.கா. இது இருக்கும் செங்குத்து வரிசையிலோ அல்லது அதற்கு அருகேயுள்ள வரிசைகளிலோ எதிராளியின் சிப்பாய் இருக்காது. எதிரியின் மற்றைய காய்களாலேயே இந்தச் சிப்பாய்களின் நிலை உயர்வை தடுக்கமுடியும் என்பதால் எதிரியில்லாச் சிப்பாய்கள் பயனுடையவை.  

வலது பக்கம் உள்ள படத்தில், b5, c4, மற்றும் e5 என்பன எதிரியில்லாச் சிப்பாய்கள். d4 இலுள்ள கருப்பினது சிப்பாயும் எதிரியில்லாச் சிப்பாய். கருப்பு fxg4 விளையாடினால், கருப்புக்கும் g4 இல் ஒரு எதிரியில்லாச் சிப்பாய் இருக்கும். வெள்ளைக்கு f4 இல் எதிரியில்லாச் சிப்பாய் இருக்கும்.  

## பாதுகாக்கப்பட்ட எதிரியில்லாச் சிப்பாய்

தனது சிப்பாய்களால் பாதுகாக்கபடும் எதிரியில்லச் சிப்பையானது *பாதுகாக்கப்பட்ட எதிரியில்லாச் சிப்பாய்* எனப்படும். இந்தக் கட்டுரையின் முதல் படத்தில், e மற்றும் d ஆகிய செங்குத்து வரிசையிலுள்ள சிப்பாய்கள் பாதுகாக்கப்பட்ட எதிரியில்லாச் சிப்பாய்கள். இரண்டு அல்லது இரண்டுக்கு மேற்பட்ட சிப்பாய்கள் அருகருகே உள்ள செங்குத்து வரிசைகளில் இருந்தால் அவை *இணைக்கப்பட்ட எதிரியில்லாச் சிப்பாய்கள்* (பார்க்க: இணைக்கப்பட்ட சிப்பாய்கள் என அழைக்கப்படுவதுடன் இவை பலம் மிகுந்தவை. மேலே உள்ள படத்தில், வெள்ளியின் b மற்றும் c சிப்பாய்கள் இணைக்கப்பட்ட எதிரியில்லாச் சிப்பாய்கள்.  

சில வேளைகளில், மந்திரி அல்லது குதிரையை பலியிட்டு சிப்பாய் எட்டாவது வரிசையை அடைந்து நிலை உயர்வடைய வழியை ஏற்படுத்துவர். வலது பக்கத்திலுள்ள எடுத்துக்காட்டில் (போத்துவினிக்கு-காப்பிலாங்கா, 1938), e6 கட்டத்திலுள்ள எதிரியில்லாச் சிப்பாயை நிலை உயர்வடையச்செய்ய தடையாக நிற்கும் கருப்பு இராணியை நீக்க, வெள்ளை **30. Ba3! Qxa3 31. Nh5+! gxh5 32. Qg5+ Kf8 33. Qxf6+** விளையாடி e வரிசையிலுள்ள சிப்பாயின் நிலை உயர்விற்கு உத்தரவாதம் அளிக்கிறது. எதிரியில்லாச் சிப்பாயின் பெறுமதி, பலியிடப்பட்ட மந்திரி மற்றும் குதிரையின் பெறுமதியை விட அதிகமாகும் ஏனென்றால் அந்தப் பலியாட்டம் மூலம் e கட்டச் சிப்பாயின் நிலை உயர்வுக்கு தடையாயிருந்த கருப்பு இராணி மற்றும் குதிரையை நீக்கமுடிந்தது. e-சிப்பாயின் நிலை உயர்வைத் தடுக்க கருப்பு இராணி மற்றும் குதிரை இருந்தன, அவை ஒருமுறை வெளியேறியவுடன் e-சிப்பாய்க்கு நிலை உயர்வடைய தடை இல்லை ஏனென்றால் கருப்பு சிப்பாய்களால் அதைத் தடுத்து உதவ முடியாது. ஒருவேளை ஏழாவது கிடை வரிசையில் ஒரு கருப்பு சிப்பாய் இருந்திருந்தால் அது e-சிப்பாயின் நிலை உயர்வுக்கு பெரும் சவாலாக இருந்திருக்கும், வெள்ளை சிப்பாயின் நகர்வை நிறுத்தியிருக்கும்.  
<div></div>
# பி. கிருஷ்ணப் பிள்ளை



**பி. கிருஷ்ணப் பிள்ளை** ( மலையாளம்: പി. കൃഷ്ണപിള്ള, : 1906, வைக்கம், கோட்டயம் &ndash; ஆகத்து 19, 1948 , முஹம்மா, ஆலப்புழா) கேரளத்தின் பொதுவுடமையாளரும் கவிஞரும் ஆவார். கேரளத்தில் பொதுவுடைமை இயக்கத்தை நிறுவியவர் என்றும் கேரளாவின் முதல் பொதுவுடமையாளர் என்றும் போற்றப்படுகிறார்.  
## இளமைக் காலம்
கிருஷ்ணப்பிள்ளை வைக்கத்தில் கீழ்-நடுத்தரக் குடும்பமொன்றில் நாராயணன் நாயருக்கும் பார்வதியம்மாவிற்கும் மகனாகப் பிறந்தார். இளம் வயதிலேயே தனது இரு பெற்றோர்களையும் இழந்த கிருஷ்ணப்பிள்ளை ஐந்தாம் நிலையில் (தற்கால பத்தாம் வகுப்பு) பள்ளிக்கல்வியை விட வேண்டியதாயிற்று. 1920இல் தமது இல்லத்திலிருந்து வெளியேறி இந்தியத் துணைக்கண்டத்தின் வடபகுதியில் பல்வேறு இடங்களுக்குச் சென்றார்.  
## அரசியல்/சமூக இயக்கங்கள்
இரண்டாண்டுகள் கழித்து ஊர் திரும்பியபோது கேரளாவில் சமூகக் குமுறல் நிலவுவதைக் கண்டார். தொடர்ந்து பல மக்கள் இயக்கங்களில் பங்கு பற்றினார். 1924இல் நடந்த வைக்கம் போராட்டத்திலும் 1930இல் கோழிக்கோடு முதல் பையனூர் வரை உப்புச் சத்தியாக்கிரக நடையிலும் பங்கேற்றார். 1931இல் குருவாயூர் கோவில் மணியை அடித்த முதல் நம்பூதிரி பிராமணர் அல்லாதவராக இருந்தார்.  

கிருஷ்ணப்பிள்ளை தமது அரசியல் வாழ்வை இந்திய தேசிய காங்கிரசு உறுப்பினராகவும் காந்தியவாதியாகவும் துவக்கினார். மெதுவாக இடதுசார் சிந்தனைகளுக்கு ஆட்பட்டார். 1934இல் காங்கிரசு சோசலிச கட்சி மும்பையில் நிறுவப்பட்டபோது அக்கட்சியின் கேரளச் செயலாளராக நியமிக்கப்பட்டார்.  

தமது அரசியற் செயற்பாடுகளை மலபார் பகுதியில் குவியப்படுத்தியிருந்த பிள்ளை 1936இல் கொச்சி, திருவிதாங்கூர் அரசுப்பகுதிகளுக்குச் சென்றார். 1938இல் தற்போது புகழ்பெற்ற ஆலப்புழா தொழிலாளர் வேலைநிறுத்தத்தை ஒருங்கமைத்தார். பெரும் வெற்றி பெற்ற இப்போராட்டமே 1946இல் புன்னப்பரா-வயலார் போராட்டத்திற்கும் திருவிதாங்கூரில் சி. பி. இராமசாமி ஐயரின் வீழ்ச்சிக்கும் தூண்டலாக அமைந்தது.  

கிருஷ்ணப்பிள்ளையின் அயராத உழைப்பால் காங்கிரசு சோசலிச கட்சியின் மலபார் கிளையை இந்தியப் பொதுவுடமைக் கட்சியின் கேரளக் கிளையாக மாற்றினார். சனவரி 26, 1940இல் முறையாக கேரளத்தில் இந்தியப் பொதுவுடமைக் கட்சி நிறுவப்பட்டது. 1948இல் கொல்கத்தா தீர்மானத்தின்படி இந்திய அரசுக்கு எதிராக ஆயுதப் போராட்டம் நடத்த இந்தியப் பொதுவுடமைக் கட்சி முயன்றபோது அதற்கு தடை விதிக்கப்பட்டது; அதனால் கிருஷ்ணப்பிள்ளை உள்ளிட்ட அக்கட்சியின் தலைவர்கள் தலைமறைவாக இருக்க வேண்டி வந்தது.  
## இறப்பு
முஹம்மாவில் ஒரு தொழிலாளியின் குடிசையில் ஒளிந்துகொண்டிருந்த போது பாம்பு கடித்து இறந்தார்.  

## பரவலர் பண்பாட்டில்
2014 ஆம் ஆண்டு வெளியான வசந்தத்தின்றெ கனல்வழிகளில் திரைப்படத்தில் கிருஷ்ணப் பிள்ளை பாத்திரத்தில் சமுத்திரக்கனி நடித்தார்.  

## மேற்சான்றுகள்
# வார்ப்புரு:Algebraic notation/doc



This template is used in WikiProject Chess articles containing chess moves written in algebraic notation. It generates a to alert the reader to the fact, and provides a link to Algebraic notation. The tag comes in three flavors:  

To place ****, specify: <code></code> or <code></code>  

To place ****, specify: <code></code>  

To place **adjacent to the TOC**, specify: <code></code> or <code></code> or <code></code>  

To place ****, specify: <code></code> or <code></code>  

To place ****, specify: <code></code>  

To place ****, specify: <code></code> or <code></code>  

To place ****, specify: <code></code>  

Tips:  
- Avoid using an article-level tag in a biography article. (It detracts from the lede image.) Use a section-level tag(s), or diagram-level tag(s), instead.
- Try to place section-level tags nearest where they're needed. (For example, if a section is long and chess moves appear only in a later subsection, use the tag in the subsection.)
- Unlike the other options, <code>pos=tocleft</code> and <code>pos=toc</code> and <code>pos=TOC</code> generate the template sequence: <blockquote>

</blockquote>... so it won't always work as desired when a competing image exists to the ****. (In that case, to achieve the same result, don't use <code>pos=tocleft</code> or <code>pos=toc</code> or <code>pos=TOC</code>; instead specify the above template sequence, and "sandwich-in" the troublesome image.)  

<includeonly>  

</includeonly>
# கொச்சி இராச்சியம்



**கொச்சி இராச்சியம்** (*Kingdom of Cochin*, அல்லது *பெரும்படப்பு சுவரூபம்*, *மட-ராஜ்யம்*, *கோசிறீ இராஜ்யம்*, *குரு சுவரூபம்*; மலையாளம்: കൊച്ചി **' அல்லது പെരുമ്പടപ്പ്‌ **') இடைக்கால இந்து இராச்சியம் ஆகும். பின்னர் பிரித்தானிய இந்தியப் பேரரசின் கீழான மன்னர் அரசாக விளங்கியது. ஒருகாலத்தில் பொன்னானியிலிருந்து கொச்சி வரையிலான மலபார் பகுதியை ஆண்டுவந்த இந்த இராச்சியத்தின் ஆட்சிப்பகுதி கோழிக்கோட்டின் சமோரின் அரசரின் கைப்பற்றுகைகளால் வெகுவாக குறைந்திருந்தது. போர்த்துக்கேய கப்பற்தொகுதிகள் இந்தியா வந்தடைந்தபோது கொச்சி சமோரினின் கட்டுப்பாட்டில் இருந்தது. சமோரின் ஆட்சியிலிருந்து விடுதலை பெற எண்ணிய கொச்சி அரசர் உண்ணி கோடா வர்மா திருமுல்பாடு திசம்பர் 24, 1500இல் பெட்ரோ ஆல்வாரெசு காப்ராலை வரவேற்று போர்த்துக்கல்லிற்கும் கொச்சினிக்கும் இடையே சமோரினுக்கு எதிராக உடன்படிக்கை செய்து கொண்டார்; இதன்படி கொச்சி நீண்டகால போர்த்துக்கேய காப்பரசாக (1503–1663) மாறியது. போர்த்துக்கேயர்களுக்குப் பின்னர் டச்சுக் கிழக்கிந்தியக் கம்பனியும் (1663–1795) அதன்பின் பிரித்தானிய கிழக்கிந்திய நிறுவனமும் (1795–1858, உறுதியாக 6 மே 6, 1809) கொச்சி அரசுக்குப் பாதுகாப்பு வழங்கின.  
*பெரும்படப்பு சுவரூபம்* என அறியப்பட்ட கொச்சி இராச்சியம் நடுக்காலத்தில் பிற்காலச் சேரர்களின் கீழ் இருந்தது. பெரும்படப்பின் (பொன்னானி வட்டத்தில் உள்ள வன்னேரிநாடு சித்திரகூடம்) பிராமணத் தலைவர் கடைசி சேர அரசரான இராம வர்மா குலசேகராவின் உடன்பிறப்பை மணந்திருந்தார். இதன் விளைவாக சேரர்களிடமிருந்து திருவஞ்சிக்குளம் கோவிலையும் பிற உரிமைகளையும் பெற்றார். 12வது நூற்றாண்டில் மகோதயாபுரம் சேரர்களின் வீழ்ச்சிக்குப் பிறகு பெரும்படப்பு சுவரூபமும் மற்ற மாநிலங்களைப் போலவே தன்னாட்சி பெற்ற அரசியல் தனிவுருவானது. இருப்பினும், போர்த்துக்கேய குடியேற்றவாதிகளின் வருகைக்குப் பிறகே பெரும்படப்பு சுவரூபம் அரசியல் முக்கியத்துவம் பெற்றது. பெரும்படப்பு ஆட்சியாளர்களுக்கும் எடப்பள்ளி நம்பூதிரி ஆட்சியாளர்களுக்கும் இடையே குடும்ப உறவுகள் இருந்தன. இவர்களிடமிருந்து கொச்சியும் வைப்பினும் பெரும்படப்பிற்கு கிடைத்தன; இதனால் கொச்சி அரசர்கள் என அறியப்படலாயினர். கடற்பளபதி செங் ஹேயுடன் பயணித்த மொழிபெயர்ப்பாளரும் முசுலிம் பயணியுமான *மா உவான்* கொச்சி அரசர் பௌத்த சமயத்தவராக விவரித்துள்ளார்.  
## பிரித்தானிய இந்தியாவின் ஆட்சியில்
1817-ஆம் ஆண்டு வரை கொச்சி இராச்சியம் தன்னாட்சியுடன் முடியாட்சியாக செயல்பட்டது. பின்னர் பிரித்தானிய இந்தியாவின் ஆட்சியாளர்கள் கொண்டு வந்த இந்தியத் துணைப்படைத் திட்டத்தின் கீழ் இந்த இராச்சியம் 1818-ஆம் ஆண்டு முதல், பிரித்தானிய இந்தியா அரசுக்கு கட்டுப்பட்டு, ஆண்டுதோறும் திறை செலுத்தும் சமஸ்தானமானது.  

## இந்திய விடுதலைக்குப் பின்
15 ஆகஸ்டு 1947 அன்று இந்திய விடுதலைக்குப் பின்னர் இந்த இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி 7 ஏப்ரல் 1949 அன்று இந்த சமஸ்தானம் இந்தியாவுடன் இணைக்கப்பட்டது. 1956-ஆண்டின் மாநில மறுசீரமைப்புச் சட்டத்தின் கீழ், இந்த சமஸ்தானம், தற்கால கேரளா மாநிலத்தின் பகுதியாக உள்ளது.  

## இதனையும் காண்க
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- துணைப்படைத் திட்டம்
- சுதேச சமஸ்தானங்களின் இணைப்பு ஒப்பந்தம்
- இந்தியாவின் அரசியல் ஒருங்கிணைப்பு
- 1956 மாநில மறுசீரமைப்புச் சட்டம்
## மேற்சான்றுகள்
# சம்மு காசுமீர் சட்டப் பேரவை



**சம்மு காசுமீர் சட்டப் பேரவை** என்பது இந்திய ஒன்றியப் பகுதியான சம்மு மற்றும் சம்மு காசுமீரின் சட்டப் பேரவையாகும்.  

சம்மு காசுமீர் சட்டப் பேரவை 21 நவம்பர் 2018 அன்று ஆளுநரால் கலைக்கப்பட்டது.  

2019 க்கு முன்பு, சம்மு காசுமீர் மாநிலத்தில் ஒரு சட்டப் பேரவை (கீழ் அவை) மற்றும் ஒரு சட்ட மேலவை‎ (மேல் சபை) கொண்ட ஈரவை சட்டமன்றம் இருந்தது. ஆகத்து 2019 இல் இந்திய நாடாளுமன்றத்தால் நிறைவேற்றப்பட்ட சம்மு காசுமீர் மறுசீரமைப்புச் சட்டம், இதற்குப் பதிலாக ஒரு ஓரவைச் சட்டமன்றம் மற்றும் மாநிலத்தை ஒன்றியப் பகுதியாக மறுசீரமைத்தது.  

## வரலாறு
1951-இல் சம்மு காசுமீர் மக்கள் பிரதிநிதிகளால் தேர்ந்தெடுக்கப்பட்ட சம்மு காசுமீர் அரசியலமைப்புச் சட்டமன்றம், சம்மு காசுமீர் மாநிலத்திற்கான அரசியலமைப்பு சட்டத்தை 17 நவம்பர் 1956-இல் இயற்றிய பிறகு, 26 சனவரி 1957 அன்று சம்மு காசுமீர் சட்டமன்றம் அமைக்கப்பட்டது. கலைக்கப்பட்ட சம்மு காசுமீர் அரசியலமைப்பு சட்டமன்றத்தின், அனைத்து அதிகாரங்களும் சம்மு காசுமீர் சட்டமன்றம் கொண்டிருக்கும்.  

## உறுப்பினர்கள்
இந்த மன்றத்தில் மக்களால் தேர்ந்தெடுக்கப்பட்ட 87 பேர் உறுப்பினர்களாக இருப்பர். அவையில் பெண்களுக்கு போதிய முக்கியத்துவம் இல்லை என ஆளுநர் கருதினால், இரு பெண்களை நியமிக்கலாம்.  

## ஆளுநர்

## இதனையும் காண்க
- சம்மு காசுமீர் அரசியலமைப்புச் சட்டமன்றம்
- சம்மு காசுமீர் இராச்சியம்
- சம்மு காசுமீர் மறுசீரமைப்புச் சட்டம், 2019
# ஜம்மு காஷ்மீர் அரசு



**ஜம்மு காஷ்மீர் அரசு** என்பது சம்மு காசுமீர் யூனியன் பிரதேசத்தை ஆளும் அமைப்பாகும். இது சட்டம் இயற்றும் பிரிவு, நீதித் துறை, செயலாக்கப் பிரிவு ஆகிய மூன்று பிரிவுகளைக் கொண்டது. இந்த மாநிலம் இரு தலைநகரங்களைக் கொண்டது. கோடை காலத்தில் ஸ்ரீநகரிலும், மழைக்காலத்தில் ஜம்முவிலும் சட்டமன்றக் கூட்டத் தொடர்கள் நடத்தப்படும்.  

2019 ஜம்மு காஷ்மீர் மறுசீரமைப்புச் சட்டத்தின் கீழ் ஜம்மு காஷ்மீர் மாநிலத்தை ஜம்மு காஷ்மீர் ஒன்றியப் பகுதி மற்றும் லடாக் ஒன்றியப் பகுதி என இரண்டாகப் பிரிக்கப்பட்டது. 31 அக்டோபர் 2019 அன்று கிரீஷ் சந்திர முர்மு ஜம்மு காஷ்மீர் ஒன்றியப் பகுதியின் முதல் துணைநிலை ஆளுநராக பொறுப்பு ஏற்றுக்கொண்டது முதல் ஜம்மு காஷ்மீர் ஒன்றியப் பகுதி முறைப்படி செயல்படத்துவங்கியது.  

## சட்டம் இயற்றும் பிரிவு

சட்டமன்றத்தில் 89 உறுப்பினர்கள் உள்ளனர்.  

## நீதித் துறை
இந்த மாநிலத்தில் நீதித் துறையின் உயர் அமைப்பாக ஜம்மு காஷ்மீர் உயர் நீதிமன்றம் திகழ்கிறது. இது ஸ்ரீநகரிலும் ஜம்முவிலும் கிளைகளைக் கொண்டுள்ளது.  

## செயலாக்கம்

மத்திய அரசின் அறிவுரையின்படி இந்தியக் குடியரசுத் தலைவர் ஆளுநரை நியமிப்பார். மாநில அரசின் தலைவராக துணைநிலை ஆளுநர் கருதப்பட்டாலும், இந்த பதவிக்கு அதிக அதிகாரம் இல்லை. மக்களால் தேர்ந்தெடுக்கப்பட்ட சட்டமன்ற உறுப்பினர்கள் தங்களுக்குள் ஒருவரை முதல்வராக தேர்ந்தெடுப்பர். இவருக்கு மாநில அரசில் அதிக அதிகாரம் இருக்கும்.
# பிரிட்ஜோப் நான்ஸன்



**பிரிட்ஜோப் நான்ஸன்** (Fridtjof Nansen) (பிறப்பு: 1861-இறப்பு: 1930) நார்வேயின் தலைநகர் ஆஸ்லோவில் பிறந்தவர். சிறந்த கடல் ஆராய்ச்சியாளர், விலங்குகள் ஆராய்ச்சியாளர், ஓவியர், கடல் ஆய்வுப்பயணம் செய்பவர் மற்றும் மனிதநேயம் எனப் பன்முகத் திறமைகள் கொண்டவர்.  

## கடற்பயணங்கள்

1888ஆம் ஆண்டில் கிரீன்லாந்தை கிழக்கிலிருந்து மேற்காகக் கடக்கத் திட்டமிட்டு, அதன்படி 2 மாதங்கள் வரை வட அட்லாண்டிக் பெருங்கடலில் கப்பல் மூலம் பயணித்து அரிய வானிலைத் தகவல்களைச் சேகரித்தார்.  

1893ஆம் ஆண்டு நான்ஸன் வட துருவம் நோக்கி கப்பலில் தன் பயணத்தைத் தொடர்ந்தார். ஆர்டிக் கடல் நீரோட்டங்கள் பற்றியும், பனிப்பாறைகளின் நகர்வு பற்றியும் ஆய்ந்து குறிப்புகள் எழுதினார்.  

## விடுதலைப் போராட்டம்
1905ஆம் ஆண்டு வரை சுவீடனிடம் அடிமை நாடாக இருந்த நார்வேயை, விடுதலைப் போராட்டத்திற்கு தலைமை தாங்கி, நார்வேக்கு விடுதலைப் பெற்றுத் தந்தார்.  

## மனிதநேயப் பணிகள்
- முதல் உலகப் போர் முடிவில் நார்வேயின் 4,27,000 படை வீரர்கள் ரஷ்யாவிடம் போர்க் கைதிகளாக இருந்தனர். நான்ஸன் உருசியாவிடம் நேரடியாக பேச்சுவார்த்தை நடத்தி, நார்வே படைவீரர்களை மீட்டார்.
- உருசியப் புரட்சியின் போது பல்லாயிரம் மக்கள் ஏதிலிகளாக ஐரோப்பாவிற்கு வந்தனர். நான்ஸன் அவர்களை ஒன்றுதிரட்டி சான்றிதழ் வழங்கினார். இச்சான்றிதழே **நான்ஸன் பாஸ்போர்ட்** என்று அழைக்கப்பட்டது. இவரின் மனித நேயத்திற்காக, இவர் வழங்கிய சான்றிதழ்களை 52 நாடுகள் அங்கீகரித்து அவற்றை வைத்திருப்போருக்கு வாழிடம் வழங்கியது. அச்சான்றிதழில் எந்தவித அரசு முத்திரையும் இல்லை. நான்ஸனின் மார்பளவுப் புகைப்படம் மட்டுமே இருந்தது. "இதை வைத்திருப்பவர் நம்முள் ஒருவர். அகதியாய் வந்தவர். அவரைக் காப்போம்!' என்ற வாசகம் மட்டுமே அதில் எழுதப்பட்டு இருந்தது. இதன் மூலம் சுமார் ஒன்றரை லட்சம் பேர் மறுவாழ்வு பெற்றனர்.

## விருதுகள்
கடல் ஆய்வுகள், நார்வே விடுதலை இயக்கம் மற்றும் மனிதநேயப் பணிகளுக்காக கிடைத்த விருதுகள்.  
.  
1. 1922ஆம் ஆண்டில் அமைதிக்கான நோபல் பரிசு.
1. ஆர்டர் ஆப் செயிண்ட் ஒலவ் விருது.
1. ஆர்டர் ஆப் டன்னர்ப்ரொக் விருது
1. நார்வே அரசின் தேசியப்படையணி விருது
1. குல்லம் புவியியல் விருது.

## ஊடகங்களில்
பிரிட்ஜோப் நான்சனின் 156வது பிறந்தநாளை சிறப்பிக்கும் வகையில், கூகுள் நிறுவனம், 10 அக்டோபர் 2017 அன்று, கூகுள் தளத்தின் முதல் பக்கத்தில் ஒரு சிறப்பு டூடுல் சித்திரம் வெளியிட்டுள்ளது.
# கொடி நாள் (இந்தியா)


**கொடி நாள்** என்பது இந்தியாவின் முப்படை வீரர்களின் அரும்பணிகளையும், தியாகத்தையும் போற்றும் நாளாகும். ஒவ்வொரு ஆண்டும் டிசம்பர் மாதத்தின் ஏழாம் நாளை படை வீரர் கொடி நாளாக இந்திய அரசும் இந்திய மாநில அரசுகளும் கடைப்பிடிக்கின்றன. இக்கொடி நாள் 1949ஆம் ஆண்டு டிசம்பர் ஏழாம் நாள் முதல் இந்தியா முழுமைக்கும் கொண்டாடப்பட்டு வருகிறது. , .  

தியாக உணர்வுடன் பணியில் ஈடுபடும் முப்படை வீரர்களின் குடும்ப நலன்களையும், முன்னாள் படைவீரர்களின் நலன்களையும் காக்கும் சமுதாயக் கடமையை நிறைவேற்றும் வகையில், கொடி விற்பனையின் மூலமும் நன்கொடைகள் மூலமூம் திரட்டப்படும் நிதியை படைவீரரின் குடும்பத்தினரின் நல்வாழ்வுக்காகவும், உடல் உறுப்புகளை இழந்த வீரர்களின் மறுவாழ்வுப் பணிகளுக்காகவும் பயன்படுத்தப்படுகிறது.
# குஜராத் அரசு



**குஜராத் அரசு** குஜராத் மாநிலத்தை ஆளும் அமைப்பாகும். இது சட்டம் இயற்றும் மன்றம், நீதித் துறை, செயலாக்கப் பிரிவு ஆகிய மூன்று பிரிவுகளைக் கொண்டது. அரசின் தலைமையகமும், சட்டமன்றமும் காந்திநகரில் உள்ளன.  

## சட்டமன்றம்

தற்போதைய சட்டவாக்க அவை ஓரவை முறைமையில் இயங்குகிறது. (சட்டமன்றம் மட்டும் இருக்கும். சட்ட மேலவை இருக்காது.) தற்போதைய சட்டமன்றத்தில் 182 சட்டப் பேரவை உறுப்பினர்கள் உள்ளனர். இவர்கள் ஐந்தாண்டு காலம் பதவியில் இருப்பர்.  

## நீதித் துறை

## ஆளுநர்

## முதலமைச்சர்
# ஞானக்கூத்தன்


**ஞானக்கூத்தன்** (Gnanakoothan) (அக்டோபர் 7, 1938 - சூலை 27, 2016) ஒரு இந்திய தமிழ்க் கவிஞர் ஆவார். இவரது இயற்பெயர் அரங்கநாதன். இவர் பிறந்த ஊர் மயிலாடுதுறை அருகே உள்ள திருஇந்தளூர் ஆகும். இவரது தாய்மொழி கன்னடம்.  

## தொழில்
இவர் அரசு பணிக்காக தேர்வெழுதி சென்னையில் அரசு பணியில் இணைந்து பணியாற்றினார். 1968இல் இருந்து கவிதைகள் எழுத ஆரம்பித்தார். இவர் 'பிரச்சினை' என்கிற கவிதையின் மூலம் அறிமுகமானார். 1998இல் இவரது கவிதைகள் "ஞானக்கூத்தன் கவிதைகள்" என்கிற பெயரில் வெளியிடப்பட்டது.  

## திரைப்பட பங்களிப்பு
*மருதநாயகம் (திரைப்படம்)* திரைக்கதையை, *புவியரசு*, சுஜாதா(எழுத்தாளர்) ஆகியோருடன் இணைந்து எழுதியுள்ளார்.  

## இயற்றிய நூல்கள்

- கவிதை நூல்கள்:
- அன்று வேறு கிழமை
- சூரியனுக்குப் பின்பக்கம்
- கடற்கரையில் சில மரங்கள்
- மீண்டும் அவர்கள்
- பென்சில் படங்கள்
- ஞானக்கூத்தன் கவிதைகள்
- என் உளம் நிற்றி நீ
- இம்பர் உலகம்

### கட்டுரை நூல்கள்

- கவிதைக்காக
- கவிதைகளுடன் ஒரு சம்வாதம்

### பிற நூல்கள்

- ஞானக்கூத்தன் நேர்காணல்கள்

## பிற படைப்புகள்
- கனவு பல காட்டல்
- நம்மை அது தப்பாதோ?
- சொன்னதை கேட்ட ஜன்னல் கதவு
- அலைகள் இழுத்த பூமாலை

## விருதுகள்

2010இல் கவிதைக்காக சாரல் விருதினைப் பெற்றார்.  
விஷ்ணுபுரம் இலக்கிய வட்டம் வழங்கும், இலக்கிய பங்களிப்பிற்கான விஷ்ணுபுரம் விருதினை (2014)இல் பெற்றார்.  

## மறைவு
கவிஞர் ஞானக்கூத்தன் 2016 சூலை 27 புதன்கிழமை தனது 77வது அகவையில் சென்னையில் காலமானார்.
# புன்னப்பரா-வயலார் போராட்டம்



**புன்னப்பரா-வயலார் போராட்டம்** (*Punnapra-Vayalar uprising*, அக்டோபர், 1946) பிரித்தானிய இந்தியாவின் திருவிதாங்கூர் மன்னராட்சியில் அந்நாட்டுப் பிரதமர் (திவான்) சே. ப. இராமசுவாமி ஐயர் மற்றும் அரசுக்கு எதிராக எழுந்த பொதுவுடமையாளர்களின் போராட்டமாகும். பொதுவுடமைக் கட்சி உறுப்பினர்கள் திவானின் படைகளால் கொல்லப்பட்டனர்; அக்டோபர் 24இல் புன்னப்பராவில் 200 பேரும் அக்டோபர் 27இல் வயலாரில் 150க்கும் மேற்பட்டவர்களும் கொல்லப்பட்டனர். மொத்த உயிரிழப்பு ஆயிரத்திற்கும் மேலானதாக மதிப்பிடப்படுகின்றது. (இணையதளமொன்றில் இவர் தனது கூற்றைத் திரும்பிப் பெற்றதாக கூறப்பட்டுள்ளது) இது திருவிதாங்கூர் அரசின் 'திருவிதாங்கூர் தனிநாடு' அறிவிப்பிற்கு எதிரான போராட்டமாகக் கருதுகின்றனர். இந்த நிகழ்வைக் குறித்த புரிதல் இன்னமும் விவாதிக்கப்படுகின்றது. சிலர் பொதுவுடமைக் கட்சித் தலைவர்கள் ஈழவர் இன கயிறு தொழிலாளர்களை அரசுக்கு எதிராகத் தூண்டியதாக குற்றம் சாட்டுகின்றனர். போராட்டத்தில் பங்கேற்ற தலைவரான டி கே வர்கீசு வைத்யா, "பொதுவுடமை இந்தியா" நிறுவும் பெரும்புரட்சிக்கு இந்தப் போராட்டம் முன்னோட்டமாகப் பதிவு செய்துள்ளார்.  

ஆலப்புழாவைச் சுற்றியுள்ள பகுதிகள் பொதுவுடமைக் கட்சியின் கோட்டையாக விளங்கியது. அங்கிருந்த பொதுவுடமைக் கட்சித் தொண்டர்கள் திவானுக்கு எதிராக அக்டோபர் 1946இல் திரண்டெழுந்தனர். அங்கு நடைமுறையில் தங்கள் ஆட்சியை நிறுவினர். இதன் விளைவாக திருவிதாங்கூர் காவல்துறையினர் தாக்கப்பட்டனர்; சிலர் கொல்லப்பட்டனர். இதனால் கவலையுற்ற திவான் ஆலப்புழாவில் அக்டோபர் 25, 1946இல் இராணுவச் சட்டத்தை அறிவித்தார். திருவிதாங்கூர் படைகள் அக்டோபர் 27இல் வயலாரைச் சூழ்ந்தனர். திருவிதாங்கூர் கடற்படையும் மூன்று புறமும் நீர் சூழ்ந்த வயலாரை முற்றுகையிட்டது. படைகள் உட்புகுந்த அக்டோபர் 27 அன்று மட்டும் 150 பேர் கொல்லப்பட்டனர்; பலர் மோசமான காயங்களுடன் பின்னர் உயிரிழந்தனர். அதேநாளில் மாவட்டத்தின் பிற இடங்களில் குறைந்தது 130 மக்கள் கொல்லப்பட்டனர். உள்ளூர் மக்களும் பத்திரிகைகளும் இதற்கும் கூடுதலானோர் இறந்ததாகவும் உடல்களைப் படைத்துறையே அழித்துவிட்டதாகவும் கூறுகின்றனர். ஆயிரத்திற்கும் மேற்பட்டவர்கள் இறந்ததாக சிலர் மதிப்பிடுகின்றனர். ஒருதரப்பினர் மட்டுமே வன்முறையில் ஈடுபடவில்லை; போராட்டத்தின் துவக்கத்தில் பொதுவுடமையாளர்களிடம் சரணடைந்த காவல்துறையினரை அவர்களும் கொன்றனர். காவல்துறை ஆய்வாளர் வேலாயுதன் நாடார் பொதுவுடமையாளர்களுடன் பேச முன்வந்தபோது குத்தப்பட்டுக் கொல்லப்பட்டார். இதனால் காவல்துறையும் படைத்துறையும் கடினமாக நடந்து கொண்டனர். திருவிதாங்கூர் காவல்துறை வன்முறையால் அரசியல் இயக்கத்தை அடக்கியதோடு பல செயற்பாட்டாளர்களையும் விசாரணையின்றி காவலில் வைத்தனர்.  

## பின் விளைவுகள்
பொதுவுடமை சகாக்களை கொன்றதால் பொதுவுடமையாளர்களும் பொதுவுடமைக் கட்சியல்லாதோரும் ஐயருக்கு எதிராக மாறினர். சூன் 3, 1947இல் ஐக்கிய இராச்சியம் பிரிவினைக்கானக் கோரிக்கையை ஏற்று இந்தியாவை விட்டு வெளியேறத் தீர்மானித்தது. திருவிதாங்கூர் மகாராசா தன்னை தனிநாடாக அறிவிக்க விரும்பினார். திவான் இராமசாமி ஐயரின் ஆதரவுடன் சித்திரைத் திருநாள் சூன் 18, 1947இல் தனிநாடாக விடுதலை அறிக்கையை வெளியிட்டார். இராமசாமி ஐயர் தனிநாட்டிற்கு மாறாக தன்னாட்சி மிக்க பகுதியாக உரிமைகள் கோரினார். சூலை 23, 1947இல் உடன்பாடு காணப்பட்டது. சூலை 25, 1947 அன்று சோசலிச செயற்பாட்டாளரான கே.சி.எஸ்.மணி என்ற பிராமண இளைஞர் சுவாதித் திருநாள் ராம வர்மாவின் பிறந்தநாள் கச்சேரியன்று இராமசாமி ஐயரைக் கொல்ல முயற்சித்தார்.
# வார்ப்புரு:சதுரங்கப் பெயர்கள்

<noinclude>  
This is a template showing the names for Chess/இராசா/இராணி/Rook/மந்திரி/Knight/Pawn/Check/and Mate in many languages. The main sources for this are Wikipedia articles in many languages. Also there is much information from this website.  
</noinclude>  
| <big># |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| -
!தமிழ் | **K** அரசன் | **Q** அரசி | **R** கோட்டை | **B** <small>அமைச்சர்/மந்திரி | **N/Kt** குதிரை | **(P)** காலாள் / சிப்பாய் | சதுரங்கம் | முற்றுகை | இறுதி முற்றுகை |
| -
!தெலுங்கு | రాజు
rāju | మంత్రి
maṃtri | ఏనుగు
ēnugu | శకటు
śakaţu | గుర్రం
gurraṃ | బంటు
baṃţu | చదరంగం
cadaraṃgaṃ | దాడి
dāḍi | కట్టు
kaţţu |
- Note: Chinese means "international chess".

</noinclude>
# இலங்கையில் உள்ள அருங்காட்சியகங்களின் பட்டியல்

இங்கே இலங்கையில் உள்ள அருங்காட்சியகங்கள் பட்டியலிடப்பட்டுள்ளன.  

## தேசிய நூதனசாலைத் திணைக்களத்தினால் நிருவகிக்கப்படும் தேசிய நூதனசாலைகள்
### தேசிய நூதனசாலைகள்
- கண்டி தேசிய நூதனசாலை
- காலி தேசிய நூதனசாலை
- கொழும்பு தேசிய நூதனசாலை
- இரத்தினபுரி தேசிய நூதனசாலை

### துறைசார் அருங்காட்சியகங்கள்
- தேசிய இயற்கை வரலாறு நூதனசாலை, கொழும்பு
- கொழும்பு ஒல்லாந்தர் அருங்காட்சியகம்
- காலி தேசிய சமுத்திர நூதனசாலை
- சுதந்திர நினைவு நூதனசாலை
- அனுராதபுர கிராமிய நூதனசாலை

## தொல்பொருள் திணைக்களத்தினால் நிருவகிக்கப்படும் தேசிய நூதனசாலைகள்
, யாழ்ப்பாணம்]]  

### வட மாகாணம்
- தொல் பொருட்காட்சிச்சாலை, யாழ்ப்பாணம் (பிரதேசம்)
- பிரதேச தொல் பொருட்காட்சிச்சாலை வவுனியா (பிரதேசம்)

### கிழக்கு மாகாணம், இலங்கை
- மட்டக்களப்பு அருங்காட்சியகம் (இடத்துக்குரியது)
- தீகவாபிய பிராந்திய நூதனசாலை (பிராந்தியம்)
- சேருவில நூதனசாலை (இடத்துக்குரியது)

### வடமத்திய மாகாணம்
- அனுராதபுரம் அருங்காட்சியகம் (தேசியம்)
- மிகிந்தலை அருங்காட்சியகம் (இடத்துக்குரியது)
- வெகரகலை நூதனசாலை (இடத்துக்குரியது)
- இசுருமுனிய நூதனசாலை (இடத்துக்குரியது)
- தந்திரிமலை நூதனசாலை (இடத்துக்குரியது)

### வடமேல் மாகாணம்
- பண்டுவஸ்நுவர நூதனசாலை (பிரதேசம்)
- தம்பதெனிய நூதனசாலை (இடத்துக்குரியது)
- புத்தளம் நூதனசாலை (இடத்துக்குரியது)
- யாப்பகூவ நூதனசாலை (இடத்துக்குரியது)
- கத்திக்குச்சி நூதனசாலை (இடத்துக்குரியது)

### மத்திய மாகாணம்
- நாலந்த நூதனசாலை (இடத்துக்குரியது)
- பிதுரங்கல நூதனசாலை (இடத்துக்குரியது)

### சபரகமுவா மாகாணம்
- தெதிகமை நூதனசாலை (பிரதேசம்)

### ஊவா மாகாணம்
- புதுருவாகல நூதனசாலை (பிரதேசம்)
- மாளிகாவிலை நூதனசாலை (இடத்துக்குரியது)

### தென் மாகாணம்
- விண்மீன் கோட்டை நூதனசாலை (பிராந்தியம்)
- கசாகலை நூதனசாலை (இடத்துக்குரியது)
- முல்கிரிகல அருங்காட்சியகம் (இடத்துக்குரியது)
- யட்டாலை நூதனசாலை (இடத்துக்குரியது)

### மேல் மாகாணம்
- கொழும்புக் கோட்டை நூதனசாலை (பிராந்தியம்)

## பல நிருவனங்களினால் நிருவகிக்கப்படும் துறைசார் அருங்காட்சியகங்கள்
, கிரிபத்கும்புறை]]  
- இலங்கை வான்படை நூதனசாலை
- குட் கோபுர நூதனசாலை
- கொழும்பு துறைமுக சமுத்திர நூதனசாலை
- இலங்கை தேயிலை தொல் பொருட்காட்சிச்சாலை, கண்டி
- வலிசிங்க ஹரிச்சந்திர நூதனசாலை, நீர்கொழும்பு
- இலங்கை மெழுகு பொருட்காட்சிச்சாலை
- மார்ட்டின் விக்கிரமசிங்க நாட்டார் அருங்காட்சியகம்
- பன்னாட்டு பௌத்த அருங்காட்சியகம் (கண்டி)
- தந்ததாதுக் கோயில் நூதனசாலை (கண்டி)
- எஸ். டபிள்யூ. ஆர். டி. பண்டாரநாயக்கா, சிறிமாவோ பண்டாரநாயக்கா ஞாபகார்த்த அருங்காட்சியகம் (BMICH)
- அம்பலாங்கொடை முகமூடிகள் அருங்காட்சியம்
- நாணய நூதனசாலை, கொழும்பு
- தபால் நூதனசாலை, கொழும்பு
- பெருந்தெருக்கள் நூதனசாலைத் தொகுதி, கிரிபத்கும்புறை
- தேசிய தொடருந்து அருங்காட்சியகம், கடுகண்ணாவை
# சத்யம் முறைகேடு வழக்கு



**சத்யம் முறைகேடு வழக்கு** (Satyam scandal) என்பது சத்யம் கணினி நிறுவனத்தின் முன்னாள் தலைவர் இராமலிங்க ராசு தனது நிறுவனத்தின் வருவாய் அதிக அளவில் உள்ளதாக பல ஆண்டுகளாக மிகைப்படுத்தி கணக்கு காட்டிய வகையில் ரூபாய் 14,000 கோடி முறைகேட்டில் ஈடுபட்டதை ஒப்புக்கொண்டதை தொடர்ந்து, 7 சனவரி 2009இல் பொருளாதார குற்ற வழக்குப் பதிவு செய்யப்பட்டு கைது செய்யப்பட்டார்...  

தற்போது இந்நிறுவனம் மகேந்திரா குழுமத்துடன் இணைக்கப்பட்டு டெக் மகேந்திரா எனும் பெயரில் இயங்கி வருகிறது....  

## வழக்கு
தற்போது இவ்வழக்கு ஐதராபாத், சி.பி.ஐ நீதிமன்ற விசாரணையில் உள்ளது.  

இந்நிறுவனத்தின் தணிக்கை நிறுவனமான பிரைசுவாட்டர்ஹவுசுகூப்பர்சு (PricewaterhouseCoopers) இதுபோன்ற முறைகேடுகளில் ஏற்கனவே குற்றம்சாட்டப்பட்டவர்களாக இருந்தனர். இதன் இரு தணிக்கையாளர்களும் இந்திய சி.பி.ஐ ஆல் குற்றம் சாட்டப்பட்டனர்.  

தணிக்கையாளர்கள் நிறுவனத்தின் உயர்மட்ட நபர்கள் தரும் தரவுகளை அப்படியே நம்புதல் என்பதை இவ்வழக்கு கேள்விக்குள்ளாக்கியது. மேலும் தணிக்கை முறையில் சுழற்சி போன்ற பல தணிக்கை குறித்த மாற்றங்களுக்கான தேவைகளைக் குறித்த கேள்விகளையும் எழுப்பியது.  

## பின்விளைவுகள்
- உடனடியாக சத்யம் நிறுவனத்தின் பங்குகள் 80% கீழ் இறங்கியது.

- நடுவண் புலனாய்வுச் செயலகம் தொடர்ந்த இரண்டாவது வழக்கில், சத்யம் கம்ப்யூட்டர் நிறுவனத்தின் வரவு-செலவு கணக்கில் மோசடி செய்த காரணத்தால், அந்நிறுவனத்தின் நிறுவனரான ராமலிங்க ராஜு உள்பட 10 பேருக்கும், 9 ஏப்ரல் 2015 அன்று சி.பி.ஐ. சிறப்பு நீதிமன்றம் 7 ஆண்டு சிறை தண்டனை விதித்து தீர்ப்பு வழங்கியது.
# கதிர் ஏற்பளவினைக் குறைக்கும் வழிகள்



**கதிர்களின் ஏற்பளவினைக் குறைக்கும் வழிகள்** (Methods to reduce patient dose )  

மருத்துவத் துறையில் பெறப்படும் கதிர்வீச்சின் தீய விளைவுகளைக் குறைக்கப் போதிய நடவடிக்கைகளை மேற்கொள்ள முன்வைக்கப்படும் சில பரிந்துரைகள் ஆகும்.  
பரிந்துரைகள்:  
1. போதிய தடிமனுள்ள அலுமினிய வடிகட்டிகளைப் (Alluminium filters) பயன்படுத்தி குறைந்த ஆற்றலுள்ள பயனற்ற மென்கதிர்களை அகற்றி நோயாளி பெறும் கதிர் ஏற்பளவினைக் குறைக்க வேண்டும்.
1. வேகமான வலுவூட்டும் திரைகளைப் ( fast screen) படத்தாளுடன் பயன்படுத்த வேண்டும்.
1. அதிக மின் அழுத்த வேறுபாட்டினைப்(kVp) பயன்படுத்த வேண்டும்.
1. கதிர்ப் புலத்தின் அளவு ( Field size) தேவையான அளவு மட்டுமே இருத்தல் வேண்டும். தேவையற்ற பெரிய புலம் கூடாது.
1. மறுபடியும் படம் எடுக்க வேண்டிய சூழ்நிலையினைத் தவிர்த்து ஆரம்பத்திலேயே நல்லபடம் எடுக்க வேணடும்.
1. விந்துச்சுரப்பி, சினையுறுப்புகள் முதலியவற்றை முடிந்த அளவு மறைக்கும் விதத்தில் ஈயக்கட்டிகளுடன் (Lead shield) காக்க வேண்டும்.

## வெளியிணைப்புகள்
- http://www.ncbi.nlm.nih.gov/pmc/articles/PMC3271708/ Radiation dose reduction in computed tomography: techniques and future perspective
# 2010 பொதுநலவாய விளையாட்டு ஊழல்

**2010 காமன்வெல்த் விளையாட்டு ஊழல் ** (Commonwealth Games Scam) என்பது 2010ஆம் ஆண்டில் அக்டோபர் மாதம், இந்தியத் தலைநகரான தில்லியில் நடைபெற்ற காமன்வெல்த் விளையாட்டுப் போட்டியை ஏற்பாடு செய்ததில், ரூபாய் மூவாயிரத்து ஐநூறு கோடி அளவிற்கு முறைகேடு நடந்ததாக எழுந்த குற்றச்சாட்டுகள் தொடர்பானதாகும். இக்குற்றச்சாட்டுகள் தொடர்பாக சி. பி. ஐ விசாரணை நடத்தி, அப்போதைய நாடாளுமன்ற உறுப்பினரும், இந்திய ஒலிம்பிக் சங்கத் தலைவரும், தில்லி காமன்வெல்த் விளையாட்டை நிர்வகித்த குழுத் தலைவருமான சுரேஷ் கல்மாடியையும் அவரது குழுவினரையும் ஊழல் வழக்கில் கைது செய்தது. தற்போது இவ்வூழல் வழக்கு தில்லி நீதிமன்றத்தின் விசாரணையில் உள்ளது.  

## வழக்கின் தீர்ப்பு
# கலானிய கற்கள்


**கலானிய கற்கள்** (*Callanish Stones*) எனப்படுபவை மத்திய கல் வட்டத்துடன், ஓர் சிலுவை வடிவில் நிறுத்தி வைக்கப்பட்டுள்ள கற்களைக் குறிக்கும். இவை புதிய கற்காலத்தின் பிற்காலத்தில், வெண்கல காலத்தின் சடங்கு நடவடிக்கைகளுக்காக ஏற்படுத்தப்பட்டன. இவை ஸ்காட்லாந்தின் மேற்குத் தீவு லூயிஸ் கடற்கரையில் உள்ள கலானிய கிராமத்திற்கு அருகில் அமைந்துள்ளன.  

## அமைவிடம்
கலானிய கற்கள் பெரும் பெர்னேராவை மலைகளை பின்புறமாகக் கொண்டு லொச் ரோக் நீர்நிலையின் கீழ் முகட்டில் அமைந்துள்ளன.
# கடலுண்டி பறவைகள் சரணாலயம்


**கடலுண்டி பறவைகள் சரணாலயம்** என்பது இந்தியாவின் கேரள மாநிலத்தில் உள்ள மலப்புரம் மாவட்டத்தில் அமைந்துள்ளது. இது கடலுண்டிப்புழா ஆறு, அரபிக் கடலில் கலக்கும் இடத்திலுள்ள தீவுக் கூட்டங்களில் அமைந்திருக்கிறது. இது கடல் மட்டத்திலிருந்து 200மீ உயரத்திலுள்ளது. இச்சரணாலயம் கோழிக்கோடு நகரிலிருந்து 16கிமீ தொலைவில் அமைந்துள்ளது. இதற்கு அருகாமையிலுள்ள விமான நிலையம் கரிப்பூர் பன்னாட்டு விமானநிலையம் ஆகும்.  
## வெளியிணைப்புகள்

- கேரள சுற்றுலாத்துறையின் இணையதளம்
- Kadalundi Bird Sanctuary
- கடலுண்டி பறவைகள் சரணாலயம்
# விக்ரம் (1986 தமிழ் திரைப்படம்)


***விக்ரம்*** (Vikram) 1986 ஆம் ஆண்டில் வெளிவந்த தமிழ்த் திரைப்படமாகும். இத்திரைப்படத்தினை ராஜசேகர் இயக்கியிருந்தார். இத்திரைப்படத்தில் கமல்ஹாசன், சத்யராஜ், அம்ஜத்கான், அம்பிகா, டிம்பிள் கபாடியா, லிசி, சாருஹாசன் மற்றும் ஜனகராஜ் ஆகியோர் நடித்திருந்தனர். குமுதம் வார இதழில் தொடர்கதையாக வந்து அதன் பின்னர் படமாக்கப்பட்டது.  

## நடிகர்கள்
- கமல்ஹாசன் - அருண் குமார் விக்ரம் (எ) அ.கே. விக்ரம்
- சத்யராஜ் - சுகிர்த ராஜா
- அம்பிகா - விக்ரம் மனைவி
- டிம்பிள் கபாடியா - சலாமியாவின் இளவரசி
- லிஸ்சி - பிரீத்தி
- சாருஹாசன் - மிஸ்டர் ராவ்
- சனகராஜ் - சலாமியாவில் வாழும் தமிழ் மொழிபெயர்ப்பாளர்
- அம்ஜத்கான் - சலாமியாவின் சுல்தான்
- மனோரமா - சுல்தானின் துணைவி (பள்ளத்தூர் ரமாதேவி)
- வி. கே. ராமசாமி - மந்திரி

## தயாரிப்பு
கமல்ஹாசன் இத்திரைப்படத்தின் கதை ஆலோசனையின் போதும், திரைப்படத்தின் முன் தயாரிப்பின் போதும் இத்திரைப்படத்தை இயக்குவதற்கு மணிரத்னத்தையே தன் முதல் தேர்வாக வைத்திருந்ததாக பல தருணங்களில் சொல்லியிருக்கிறார். அந்த நேரத்தில், திரையுலகில், மணிரத்னம் பெரிய பொருட்செலவில் தயாராகும் வணிகரீரியான படங்களில் பரிசோதிக்கப்படாத இயக்குநராக இருந்ததால் அது கைகூடவில்லை எனவும் தெரிவித்திருந்தார். தமிழ்த் திரைப்பட உலகில் 1 கோடி ரூபாய் பொருட்செலவில் உருவான முதல் திரைப்படம் விக்ரமாகத் தான் இருந்தது.  

## வரவேற்பு
கமல்ஹாசன் இத்திரைப்படத்தைப் பற்றி பின்னாளில் கூறும் போது அந்நாளைய ஊடகங்களால் விக்ரம் நேர்மறையான விமர்சனங்களைப் பெற்ற வணிகரீதியாக வெற்றி பெற்ற திரைப்படம் என்றே கூறியுள்ளார்.  

## பாடல்கள்
இத்திரைப்படத்திற்கு இளையராஜா இசையமைத்திருந்தார். பாடல்வரிகளை வாலியும் வைரமுத்துவும் எழுதியிருந்தனர்.  

| **எண்.** | **பாடல்** | **பாடகர்(கள்)** | **பாடலாசிரியர்** | **நீளம் (நி:வி)** |
| --- | --- | --- | --- | --- |
| 1 | விக்ரம்.. விக்ரம் ... | கமல்ஹாசன் | வைரமுத்து | 4:49 |
| 2 | வனிதாமணி ... | எஸ். பி. பாலசுப்பிரமணியம், எஸ். ஜானகி, கமல்ஹாசன் | வைரமுத்து | 4:54 |
| 3 | சிப்பிக்குள் ஒரு முத்து ... | கே. ஜே. யேசுதாஸ், எஸ். ஜானகி | வைரமுத்து | 4:42 |
| 4 | ஏஞ்ஜோடி மஞ்சகுருவி ... | எஸ். பி. பாலசுப்பிரமணியம், எஸ். பி. சைலஜா, சித்ரா | வாலி | 4:48 |
| 5 | மீண்டும் மீண்டும் வா ... | எஸ். பி. பாலசுப்பிரமணியம், எஸ். ஜானகி | வாலி | 5:06 |
# தமிழர் கொடிகள்



## வரலாற்று கொடிகள்
சிலப்பதிகாரத்தின் காட்சிக் காதையில் வரும் வரிகள், நம் தென்னாட்டு வேந்தர்களின் கொடிகளைக் குறிக்கின்றது.  
<poem>  
வட திசை மருங்கின் மன்னர்க்கு எல்லாம்  
தென் தமிழ் நல் நாட்டுச் செழு வில், கயல், புலி,  
மண் தலை ஏற்ற வரைக. 172  
</poem>  

**-
!அரசு !! கொடி !! விளக்கம்**

| பாண்டிய நாடு | இரட்டை மீன்கள் |
| --- | --- |
| சோழ நாடு | பாயும் புலி |
| சேர நாடு | அம்பு/வில்லு |
| பல்லவ நாடு | சிம்மம்/நந்தி |
| ஆய் நாடு | யானை |
| யாழ்ப்பாணம் | நந்தி |
| வன்னி நாடு | குறுக்கும் வாள்கள் |
| புதுக்கோட்டை | சிங்கம் |

## தற்கால கொடிகள்

### இலங்கை தமிழர் கொடிகள்

| அரசு | கொடி | விளக்கம் |
| --- | --- | --- |
| இலங்கைத் தமிழர் |  |  |
| தமிழீழம் | புலி |  |
# சில்லா (திரைப்படம்)

**சில்லா (திரைப்படம்)** (Chilla அல்லது 40 DAYS OF SILENCE) உஸ்பெக்கிஸ்தான் நாட்டுத் திரைப்படம் ஆகும். இத்திரைப்படத்தின் இயக்குநர் "சவ்தாத் இஸ்மைலோவா" (Saodat ISMAILOVA) ஆவார். 88 நிமிடங்கள் ஓடும் இத்திரைப்படம் பல்வேறு சர்வதேச திரைப்பட விழாக்களில் பங்குபெற்றுள்ளது. இத்திரைப்படம் உருவாக பல்வேறு நிறுவனங்கள் நிதியுதவி செய்தன. மொத்தத் தயாரிப்புச் செலவான 0.59 மில்லியன் யூரோவில் நிதியுதவியாக 013 மில்லியன் யூரோ பெறப்பட்டது. இத்திரைப்படம் சர்வதேச அளவில் "மெளனத்தின் 40 நாட்கள்" (40 DAYS OF SILENCE ) என்றே அறியப்படுகிறது.  

## கதைக்கரு
பதின்ம வயதுப் பெண் திடீரென யாரிடமும் பேசாமல் 40 நாட்கள் மெளனமாக இருப்பதே இத்திரைப்படத்தின் கருவாகும். நான்கு தலைமுறை பெண்களின் வாழ்வை இத்திரைபப்டம் பேசுகிறது. பெண்களின் மீதான மதம் மற்றும் நம்பிக்கைகளின் தாக்கத்தை பற்றியது இத்திரைப்படம்.  

## பங்களிப்பாளர்கள்
### இயக்குநர்
- சவ்தாத் இஸ்மைலோவா (Saodat ISMAILOVA)

### நடிகர்கள்
- சவ்தாத் ரஹமினோவா (Saodat Rahminova)
- ருஷானா சாதிகோவா (Rushana Sadikova)
- பரோகாத் ஷுகுரோவா (Barohad Shukurova)
- ஃபரீதா ஒலிமோவா (Farida Olimova)

### இசை
- ஜேக்கப் கிர்கிகார்ட் (Jacob Kirkegaard)

### ஒளிப்பதிவு
- பெனிட்டோ ஸ்ரேன்ஜியோ (Benito Strangio)

## தொடர்புடைய கட்டுரை
- சில்லா-நாசினி
# வாதிராஜ தீர்த்தர்


**வாதிராஜ தீர்த்தர்** *(Vadiraja Tirtha )* ( 1480 - 1600) இவர் ஓர் துவைதத் தத்துவஞானியும், கவிஞரும் ஆன்மீகவாதியுமாவார். இவரது காலத்தின் ஒரு பன்மொழிப் புலமை கொண்டவரான் இவர், மத்துவ இறையியல் மற்றும் தத்துவங்கள் குறித்து பல படைப்புகளை எழுதினார். கூடுதலாக, இவர் ஏராளமான கவிதைகளையும் இயற்றினார். சோதே மடத்தின் தலைவராக, உடுப்பியில் உள்ள கோயில் வளாகத்தை புதுப்பித்து, பரியாய வழிபாட்டு முறையை நிறுவினார். மத்துவரின் படைப்புகளில் உத்வேகம் கொண்டு கன்னடத்திற்கு மொழிபெயர்த்ததன் மூலம் அக்கால கன்னட இலக்கியங்களை வளப்படுத்திய பெருமையும் இவருக்கு உண்டு. மேலும், ஹரிதாச பக்தி இயக்கத்திற்கும் பங்களிப்பு செய்தார். இவரது படைப்புகள் அவற்றின் கவிதை செழிப்பு, கூர்மையான அறிவு மற்றும் நகைச்சுவை ஆகியவற்றால் வகைப்படுத்தப்படுகின்றன.  

## வாழ்க்கை
உடுப்பி மாவட்டம், குந்தாபுரா பகுதியில் உள்ள அவினகரே என்ற கிராமத்தில் பூவராகனாக இவர் பிறந்தார். இவர் தனது 8 வயதில் துறவியாக நியமிக்கப்பட்டு, வித்யநிதி தீர்த்தரின் பராமரிப்பில் வைக்கப்பட்டார். பின்னர் வாகீச தீர்த்தரின் மேற்பார்வையில் தனது கல்வியை கற்றார்.  

1512 ஆம் ஆண்டில், இவர் இருபதாண்டுகள் நீடித்த இந்தியாவில் யாத்திரைக்கான தனது மகத்தான சுற்றுப்பயணத்தைத் தொடங்கினார். அதன் விவரங்களை இவர் தனது பயணக் குறிப்பை தீர்த்த பிரபந்தம் என்ற தலைப்பில் பதிவு செய்தார். இறந்தவர்களின் உயிர்த்தெழுதல் மற்றும் பேய்களின் பேயோட்டுதல் போன்ற பல பயணங்களில் பல அற்புதங்கள் கூறப்பட்டுள்ளன.  

இவர் உடுப்பிக் கோயிலை மறுசீரமைத்து, கோயிலைச் சுற்றி எட்டு மடங்களை நிறுவினார். இவர் ஆரம்பித்த கோயில் வழிபாட்டு சீர்திருத்தங்கள் இன்றுவரை நீடிக்கின்றன. 120 வருட வாழ்க்கை பாரம்பரியமாக அவருக்கு கூறப்படுகிறது, இந்த கூற்றின் உண்மைத்தன்மை கேள்விக்குள்ளாக்கப்பட்டாலும், வராற்றாசிரியர் சர்மா குறிப்பிடுகையில், "இவர் (வாதிராஜர்) சோதேவில் உள்ள மடத்தின் தலைவராக நீண்ட காலம் வாழ்ந்தார் என்பதில் சந்தேகம் இல்லை, இவர் தன்னை பல ஆண்டுகளாக நிறுவிக் கொண்டார்". இவரது பிருந்தாவனம் சோதேயில் இருக்கிறது.  

## மரபு
இவர் தாச சாகித்யத்திற்கு பங்களித்தார். அயவதானா என்ற பெயரில் பல கவிதைகளை எழுதினார். யுக்திமாலிகா எனற படைப்பு இவரது மகத்தான பணியாக பரவலாகக் கருதப்படுகிறது. சர்மா குறிப்பிடுகிறார், "இந்தப்பணியானது புத்துணர்ச்சியுடனும் அணுகுமுறை மற்றும் யோசனைகளின் அசல் தன்மையுடனும் உள்ளது".. இவர் பல கவிதைகளையும் இயற்றினார். அவற்றில் குறிப்பிடத்தக்கவை இருக்மிணி விஜயம் என்ற தலைப்பில் 90 கான்டோக்களின் காவியக் கவிதை.  

## குறிப்பிடத்தக்க படைப்புகள்
ஒரு சிறந்த எழுத்தாளரான இவர், அறுபதுக்கும் மேற்பட்ட படைப்புகளுக்கு பெருமை சேர்த்துள்ளார். குறுகிய பாடல்கள் மற்றும் காவியக் கவிதைகள் முதல் துவைதத் தத்துவங்களை சிக்கல்களைப் பற்றிய சுருக்கமான அறிவார்ந்த படைப்புகள் வரை இவரது சாயல் வேறுபட்டது. இவரது பல சுயாதீன படைப்புகள் அத்வைதத்தில் மட்டுமல்லாமல், பௌத்தம் மற்றும் குறிப்பாக சமண மதம் போன்ற 16 ஆம் நூற்றாண்டில் தென் கன்னட பிராந்தியத்தில் செழித்தோங்கிய மரபுவழியல்லாத பள்ளிகளாகும்.
# இரட்டை முற்றுகை


சதுரங்கத்தில், **இரட்டை முற்றுகை** (*double check*) என்பது இராசாவுக்கு இரு காய்களால் ஒரே நேரத்தில் முற்றுகை இடப்படும் நிலையாகும். சதுரங்கக் குறிமுறையில் பெரும்பாலும் முற்றுகையைப் போலவே ("+") அடையாளப்படுத்தப்பட்டாலும், சிலவேளைகளில் "++" குறியீட்டைப் பயன்படுத்தியும் குறிக்கப்படும். (எப்படியாயினும், "++" ஆனது சிலவேளைகளில் இறுதி முற்றுகையைக் குறிக்கவும் பயன்படுகிறது). இரட்டை முற்றுகை தாக்குதல் நிகழ்வதற்குமுன் இரு காய்களில் ஒன்று மறைந்த நிலையில் இருக்கும்.
# ஊரின் சிகூரட்


**ஊரின் சிகூரட்** (; **ஊரின் பெரும் சிகூரட்** எனவும் அழைக்கப்படும்; பொருள்: *திகிலை உருவாக்கும் அடித்தளமுடைய வீடு*) என்பது ஈராக்கின் தற்போதைய தி கார் மாகாணத்திலுள்ள ஊர் எனும் நகரில் சுமேரியக் கட்டிடக்கலையில் அமைக்கப்பட்ட சிகூரட் எனப்படும் கட்டடம் ஆகும். (சிகூரட் என்பது பண்டைய கீழ் மெசொப்பொத்தேமியாவில் கட்டப்பட்ட பாரிய கட்டமைப்பாகும்.)  

இக்கட்டடம் ஆரம்ப வெண்கல காலத்தில் ஊர் வம்ச மன்னர் ஊர்-நம்மு காலத்தில் (கி.மு 21ம் நூற்றாண்டு) கட்டப்பட்டதாயினும், கி.மு. 6ம் நூற்றாண்டில் சிதைவுற்று எச்சங்களாகியதை புது பாபிலோனியப் பேரரசு காலத்தில், அரசன் *நபோனியசஸ்* மீளமைத்தார்.  

## இதனையும் காண்க
- மெசொப்பொத்தேமியா
- சுமேரியா
- ஊர்
- பண்டைய அண்மை கிழக்கின் நகரங்கள்


## மேலும் வாசிக்க
- Woolley, C. Leonard and Moorey, P. R. S., *Ur of the Chaldees: Revised and Updated Edition of Sir Leonard Woolley's Excavations at Ur*, Cornell University Press (1982).

## வெளி இணைப்பு

- Ziggurat of Ur , Smarthistory at கான் அகாதமி
- Ur (modern name: Tell el-Muqayyar) at Open Context
- A brief history of the Sumerian Ziggurat at Ur
- *Archaeology of ancient Iraq with a section on the ziggurat*
- The Harran and Ur Latitudes, and Tell Göbekli Tepe
# இரட்டைத் தாக்குதல்



சதுரங்கத்தில், **இரட்டைத் தாக்குதல்** (*double attack*) அல்லது **முட்கரண்டி** (*fork*) என்பது ஒரு சதுரங்க நுணுக்கமாகும். முட்கரண்டியானது எவ்வாறு சுவையான உணவை உண்ணுவதற்கு உதவுகின்றதோ அதே போன்று சதுரங்கத்திலும் பற்தாக்குதல் விளையாட்டை சுவாரசியமாக்குகின்றது. இது ஒரு காயானது எதிராளியின் பல காய்களை ஒரே நேரத்தில் தாக்குவதைக் குறிக்கிறது. பொதுவாக இரண்டு காய்களின் மீது ஒரே நேரத்தில் தாக்குவதால் இதை இரட்டைத் தாக்குதல் எனலாம். இங்கு தாக்குபவரின் நோக்கமானது பொதுவாக ஒரு காயைக் கைப்பற்றிக் கொள்வதாகும். எதிர்த்து விளையாடுபவரால் இரண்டு தாக்குதல்களிலிருந்தும் ஒரே நகர்த்தலில் பாதுகாப்புப் பெறுவது கடினமாகும். இந்தத் தாக்குதல் சில வேளைகளில் இறுதிமுற்றுகையைக் குறிவைத்தும் இருக்கும்.  

## பற்தாக்குதலின் வகைகள்
### நிச்சயமான பற்தாக்குதல் (Absolute Fork)
பற்தாக்குதலில் எதிராளியின் அரசனை முற்றுகையிடுவதன் (Check) மூலம் நிச்சயமாக காயைப் கைப்பற்ற இயலும் என்றால் அது நிச்சயமான பற்தாக்குதல் ஆகும். மேலுள்ள எடுத்துக்காட்டு ஓர் நிச்சயமான பற்தாக்குதல் ஆகும்.  

### நிச்சயமற்ற பற்தாக்குதல் (Relative Fork)
பற்தாக்குதலில் அரசனை முற்றுகையிடாமல் பல காய்கள் மீது பற்தாக்குதலை நடத்தினால் அது ஓர் சார்பான அல்லது நிச்சயமற்ற பற்தாக்குதல் ஆகும். இங்கு நிச்சயமற்ற எனக்குறிப்பிடுவதன் காரணம் எதிராளியின் காயைக் கைப்பற்றலாம் என்ற உறுதிப்பாடு இல்லை என்பதனால் ஆகும்.  

#### பற்தாக்குதல் வகையைத் தெரிவுசெய்தல்
1. எடுத்துக்காட்டு

1. எடுத்துக்காட்டு

பற்தாக்குதலில் நிச்சயமான, நிச்சயமற்ற என இரண்டு வகையான பற்தாக்குதல்கள் உள்ளன. இவை இரண்டையும் செய்யக்கூடிய சந்தர்ப்பங்கள் இருந்தால் நிச்சயமானதைத் தெரிவு செய்வதே பொதுவாகப் பொருத்தமானதாகும்.  
### மும்மைத் தாக்குதல் (Triple Fork)
1. 1
# கருத்தரித்த பெண்ணின் கல்



**கருத்தரித்த பெண்ணின் கல்** (*Stone of the Pregnant Woman*) அல்லது **தெற்குக் கல்** என்பது லெபனானின் பால்பெக் எனும் இடத்திலுள்ள உரோமானிய ஒற்றைக்கூறு ஆகும். இதன் அருகில் மற்றொரு பண்டைய கற்றொகுதியும் சேர்ந்து, வெட்டப்பட்டவற்றிலேயே பாரிய ஒற்றைக்கூறாக உள்ளது. இரண்டு கட்டிடத் தொகுதிகள் உரோமன் கோயில் வளாகத்தின் அருகில் இருப்பதற்காக, மேலதிக முக்கற்களாகச் செய்யப்பட்டிருக்கலாம்.  

## பெயர்
இப்பெயருக்குப் பின்னால் பல கதைகள் உள்ளன. கருத்தரித்த பெண் ஒருவர் பெரும் கல்லை நகர்த்துவது எப்படி என்று தனக்குத் தெரியும் என்றும் தன் பிள்ளைப்பேறு வரைக்கும் உணவளிக்கும்படியும் பால்பெக் ஊர் மக்களை நம்பச் செய்ததால் அவ் ஒற்றைக்கூறுக்கு அப்பெயர் வந்ததென ஒரு சாரார் கூறுகின்றனர். மற்றொரு சாரார் கருத்தரித்த ஜின்கள் (*தொன்மவியல் உயிரினம் - இசுலாமிய நம்பிக்கை*) கல்லை வெட்டி நகர்த்தும் வேலையில் அமர்த்தப்பட்டதால் அப்பெயர் வந்ததெனக் கூறுகின்றனர். கல்லினைத் தெடும் பெண்ணின் கருவுதலை அதிகரிக்கும் அனுபவம் ஏற்படும் என்ற நம்பிக்கையினை அப்பெயர் பிரதிபலிக்கிறது என்று வேறு சிலர் கூறுகிறார்கள்.  


## வெளி இணைப்பு
# ஏதென்ஸின் அக்ரோபோலிஸ்



**ஏதென்ஸின் அக்ரோபோலிஸ்** (*Acropolis of Athens*) என்பது ஏதென்ஸ் நகரின் உள்ள உயர் பாறை அடுக்கின் மேல் அமைந்துள்ள ஓர் பண்டைய அரண் ஆகும். இது வரலாற்றில் குறிப்பிடத்தக்க, பெரும் கட்டிடக்கலையின் பண்டைக் கிரேக்கக் கட்டிடக்கலை எச்சங்களையும், குறிப்பாக பிரபலமான பார்த்தினன் கட்டிடத்தையும் கொண்டுள்ளது. அக்ரோபோலிஸ் என்ற கிரேக்கச் சொல் "விளிம்பு", "கடைசி எல்லை" (ἄκρον) மற்றும் "நகர்" (πόλις) என்பவற்றிலிருந்து பெறப்பட்டது. கிரேக்கத்தில் பல அக்ரோபோலிஸ் காணப்பட்டாலும் ஏதென்ஸின் அக்ரோபோலிஸின் குறிப்பிடத்தக்க தன்மையினால், அது பொதுவாக "அக்ரோபோலிஸ்" என அறியப்படுகிறது.
# ஆதி நாராயணா


**ஆதி நாராயணா** என்பது 2012இல் வெளிவந்த தமிழ்த் திரைப்படமாகும். இந்தத் திரைப்படத்தை வெற்றிவேலன் இயக்கியுள்ளார். முன் கதாப்பாத்திரங்களாக கஜன் மற்றும் மீரா ஜாஸ்மின் நடித்துள்ளனர். இந்தத் திரைப்படம் நான்கு வருடங்கள் தாமதமாகி 27 ஏப்பிரல் 2012 அன்று வெளியாகியது.  

## நடிப்பு
- கஜன் - ஆதி நாராயணா
- மீரா ஜாஸ்மின் - லலிதா
- கருணாஸ்
- யோகிதா
- மனோ பாலா

## இசையமைப்பு
இந்தத் திரைப்படத்திற்கான இசை ஆகஸ்ட் 25, 2009 அன்று வெளியிடப்பட்டது.  

- ஹாப்பி நியூ இயர் - கரண், ப்ரீத்தி சம்யுக்தா
- இதா இதா - ஹரிஹரன்
- கண்ணே நீ - சாதனா சர்க்கம்
- கருப்பாய் - சிம்பு, ரோஷினி
- டுவிங்கிள் - கார்த்திக், சுச்சித்ரா
# போடியம் கோட்டைமனை


**போடியம் கோட்டைமனை** (*Bodiam Castle*) என்பது இங்கிலாந்தின் கிழக்கு சுசெக்ஸ் பகுதியில் உள்ள ரொபட்ஸ்பிரிட்ஜ் எனும் இடத்திற்கு அருகில் அமைந்துள்ள அகழியால் சூழப்பட்ட 14ம் நூற்றாண்டு கோட்டைமனை ஆகும். இது மூன்றாம் எட்வட் அரசரின் முன்னாள் ஆண்டகை சேர் எட்வட் டைன்கிறிஜ் என்பவரால் மூன்றாம் ரிச்சட் அரசரின் அனுமதியுடன் நூறாண்டுப் போர் காலத்தில் பிரான்சிய படையெடுப்புக்கெதிரான பாதுகாப்பிற்காக 1385இல் கட்டப்பட்டது.
# டகோமா குறும்பாலம் (1940)


**டகோமா குறும்பாலம்** (*Tacoma Narrows Bridge*) என்பது முதன் முதலாக அமைக்கப்பட்ட டகோமா குறும்பாலங்களில் ஒன்று. இது 1940, சூலை 7 ஆம் தேதி, பயன்பாட்டுக்கு திறந்து விடப்பட்டது. இது ஒரு தொங்கு பாலமாகும். இது ஐக்கிய அமெரிக்காவின், வாசிங்டன் மாநிலத்தில் அமைந்திருந்தது. திறக்கப்பட்ட அதே ஆண்டில் நவம்பர் 7 ஆம் திகதி, இப்பாலம் இடிந்து விழுந்தது.  

கட்டப்பட்ட காலத்தில் இதுவே உலகின் மூன்றாவது நீளமான தொங்கு பாலமாகும். குறும்பாலம் இடிந்து விழுந்ததில் மூன்று கால்களையுடைய நாய் மட்டுமே இறந்தது. செய்தியாளர் லியனார்டோ கோல்ட்சுவோர்த்து என்பவர் நாயுடன் தன் மகிழுந்தில் (கார்) வந்த போது சுங்கச்சாவடியிலிருந்து 1,895 அடி தொலைவிலேயே காற்றின் காரணமாக பாலம் பலமாக ஊசலாடியதால் நாயுடன் மகிழுந்தை நிறுத்தி விட்டு வந்தார்.
# காபிலி கோட்டைமனை


**காபிலி கோட்டைமனை** (*Caerphilly Castle*) என்பது தென் வேல்ஸின் காபிலி எனுமிடத்தில் அமைந்துள்ள மத்திய காலக் கோட்டைமனை ஆகும். இக்கோட்டைமனை ஆங்கிலேயரான கில்பேட் டி கிளயர் என்பவரால் கிளமோகன் எனுமிடத்தை வெற்றி கொள்வதற்காக 13 ஆம் நூற்றாண்டில் கட்டப்பட்டது. செயற்கை நதிகளினால் சூழப்பட்ட இதனை, வரலாற்றாளர் அலன் பிறவுன் "பிரித்தானியாவிலேயே மிகவும் நுட்பமான நீர்ப் பாதுகாப்பு" எனக் குறிப்பிடுகிறார். இது பரப்பளவைக் கொண்டு பிரித்தானியாவின் இரண்டாவது பெரிய கோட்டைமனையாக விளங்குகிறது. இது பொதுமையக் கோட்டைமனை பாதுகாப்பைப் பிரித்தானியாவிற்கு அறிமுகப்படுத்தியதற்காகவும் அதனுடைய பெரிய வாயில் கட்டமைப்புக்காகவும் பிரபல்யம் பெற்றது.  


## வெளியிணைப்பு

- Official Cadw site – Caerphilly Castle
# வானவராயன் வல்லவராயன்



***வானவராயன் வல்லவராயன்*** 2014ஆம் ஆண்டில் தமிழில் வெளிவந்த நகைச்சுவை- காதல் திரைப்படமாகும். இதில் கிருஷ்ணா குலசேகரன், மா கா பா ஆனந்த் ஆகியோர் முக்கிய வேடங்களில் நடித்திருந்தனர். இந்தத் திரைப்படம் கோயம்புத்தூர் சுற்றுவட்டாரத்தினை அடிப்படையாகக் கொண்டது.  

இத்திரைப்படத்திற்கு யுவன் சங்கர் ராஜா இசையமைத்திருந்தார்.  

## நடிகர்கள்
- கிருஷ்ணா குலசேகரன் - வானவராயன்
- மா கா பா ஆனந்த் - வல்லவராயன்
- எஸ். பி. பி. சரண்
- மோனல் காஜர்
- சௌகார் ஜானகி
- கோவை சரளா
- தம்பி ராமையா
- ஜெயப்பிரகாசு
- மீரா கிருஷ்ணன்
- சந்தானம்

## ஆதாரங்கள்
# திறந்த செங்குத்து வரிசை



சதுரங்கத்தில், **திறந்த செங்குத்து வரிசை** என்பது எந்த நிறச்சிப்பாயும் இல்லாத செங்குத்து வரிசையாகும். படத்தில் உள்ள e-செங்குத்து வரிசையானது ஒரு திறந்த செங்குத்து வரிசையாகும். திறந்த செங்குத்து வரிசைகள் கோட்டை மற்றும் இராணிக்கு தாக்குதல் செய்ய சிறந்த வழியமைக்கின்றன. எதிராளியைத் தாக்குவது இலகுவாக இருப்பதாலும் எதிராளின் பக்கம் சென்று எதிராளியின் நிலையைத் தகர்க்க முடியும் என்பதாலும் கோட்டை(கள்) மற்றும்/அல்லது இராணி(கள்) திறந்த அல்லது அரை-திறந்த செங்குத்து வரிசைகளில் இருப்பது பயனுடையதாகக் கருதப்படும்.
# அரை-திறந்த செங்குத்து வரிசை


சதுரங்கத்தில், **அரை-திறந்த செங்குத்து வரிசை** அல்லது **பாதி-திறந்த செங்குத்து வரிசை** (*half-open file*) என்பது ஒரு நிறச்சிப்பாய் மட்டும் கொண்ட செங்குத்து வரிசையாகும். அரை-திறந்த செங்குத்து வரிசையானது கோட்டை மற்றும் அரசிக்கும் தாக்குதல் நடத்துவதை இலகுவாக்கும். அரை-திறந்த செங்குத்து வரிசையானது தனது சிப்பாய்கள் அற்றவருக்கு பயனுடையதாகும்.  

பல திறப்புக்கள், சிசிலியன் தற்காப்பு போன்றவை, நிலையைச் சிக்கலாக்குவதையே நோக்கமாகக் கொண்டவை. சிசிலியனின் பிரதான வழியில், 1.e4 c5 2.Nf3 d6 (or 2...e6, அல்லது 2...Nc6) 3.d4 cxd4 4.Nxd4, வெள்ளை அரை-திறந்த d-செங்குத்து வரிசையைப் பெறுகிறது, ஆனால் கருப்பால் அரை-திறந்த c-செங்குத்து வரிசையால் வெள்ளைக்கு அழுத்தம் கொடுக்கமுடியும்.  

அரை-திறந்த செங்குத்து வரிசைகளைக் கொண்ட நிலைகளில் சிப்பாய்களின் அமைப்பைக் குலைப்பதே பிரதான நோக்கமாக இருக்கும் ஏனென்றால் இரட்டடுக்குச் சிப்பாய் அல்லது தனித்த சிப்பாய் போன்றவையும் அரை-திறந்த செங்குத்து வரிசைகளை உருவாக்கலாம்.  

## உதாரணம்

லோக் வான் வெலி–ஜூடிட் போல்கர், கூகீவன், 1997 ஆகியோரின் ஆட்டமானது தாக்குதல்களில் அரை-திறந்த செங்குத்து வரிசைகளின் சக்திக்கு நல்ல எடுத்துக்காட்டாகும். வெள்ளையை விட சிப்பாய் ஒன்றை குறைவாக வைத்திருந்தும், கருப்பானது இரண்டு சக்திவாய்ந்த அரை-திறந்த செங்குத்து வரிசைகளைக் (f-செங்குத்து வரிசை கோட்டை மற்றும் g-செங்குத்து வரிசை இராணி) கொண்டிருந்தமையால் கருப்பானது வெற்றியடைகிறது.  

கருப்பு **30...Rxf2+!** விளையாடியதும், தொடரும் நகர்த்தல்கலான, 31.Rxf2 Qxg3+ 32.Kf1 Qxf2# என்பவற்றை தெரிந்த வெள்ளை தனது தோல்வியை ஒத்துக்கொள்கிறது.
# காலி தேசிய நூதனசாலை



**காலி தேசிய அருங்காட்சியகம்** அல்லது **காலி தேசிய நூதனசாலை** இலங்கையின் உள்ள காலிக் கோட்டையில் அமைந்துள்ளது.இது இலங்கையின் தென் மாகானத்தைச் சார்ந்த வரலாற்றுடன் தொடர்புபட்ட பல அரும் பொருட்களைக் கொண்டுள்ளது.1986 மார்ச் மாதம் 31 ஆந் திகதி இந்த அருங்காட்சியகம் நிறுவப்பட்டது. இதனை இலங்கை அரசின் நூதனசாலைகள் திணைக்களம் நிர்வாகிக்கின்றது.  

இந்த அருங்காட்சியகத்தில் தென் மாகாணத்தில் மேற்கொள்ளப்பட்ட அகழ்வாய்வுகளின் போது பெறப்பட்ட பொருட்கள் காட்சிக்கு வைக்கப்பட்டுள்ளன. இங்கே புராதன மட்பாண்டத் துண்டுகள், களிமண் உருவங்கள், முகம்மூடிகள், ஓடுகளால் செய்யப்பட்ட பொருட்கள், உலோகப் பொருட்கள், பழமையான நகைகள்,அணிகலன்களுக்கான மணிகள், ஒல்லாந்தர் கால ஆயுத உபகரனங்கள் மற்றும் பௌத்தம் சார் பொருட்களும் காணப்படுகிறன.
# மா கா பா ஆனந்த்



***மா கா பா ஆனந்த்*** (*Ma Ka Pa Anand*) தமிழ்த் திரைப்பட நடிகர் ஆவார். இவர் பண்பலைத் தொகுப்பாளராகவும், தொலைக்காட்சித் தொகுப்பாளராகவும் பணியாற்றியுள்ளார். இவர் ஆரம்ப காலத்தில் கோவை சூரியன் பண்பலையில் நகைச்சுவை நிகழ்ச்சிகளை தொகுத்து வந்தார். ரேடியோ மிர்சி பண்பலையில் தொகுப்பாளராக ஆறு ஆண்டுகள் பணியாற்றியுள்ளார். இவர் விஜய் தொலைக்காட்சியில் சூப்பர் சிங்கர், அது இது எது மற்றும் சினிமா காரம் காபி போன்ற நிகழ்ச்சிகளைத் தொகுத்து வழங்கியவராவார்.  

நடிகர் கிருஷ்ணாவுடன் இணைந்து வானவராயன் வல்லவராயன் திரைப்படத்தில் நடித்தார்.  

## திரைப்படங்கள்
| ஆண்டு | திரைப்படம் | கதாப்பாத்திரம் | குறிப்பு |
| --- | --- | --- | --- |
| 2014 | *வானவராயன் வல்லவராயன்* | வல்லவராயன் |  |
| 2016 | *நவரச திலகம்* | மூர்த்தி |  |
| 2016 | *கடலை* | மாணிக்கம் |  |
| 2016 | *அட்டி* | பவா |  |
| 2017 | *மீசைய முருக்கு* | வானொலி அறிவிப்பாளர் |  |
| 2017 | *பஞ்சுமிட்டாய்* | படப்பிடிப்பில் |  |
| 2017 | *மாணிக்* | படப்பிடிப்பில் | } |

## ஆதாரங்கள்

- Ma Ka Pa has become my younger brother: Kreshna
- Ma Ka Pa teams up with Kreshna
- Vijay Sethupathi to don producer’s hat
- First Vijay Television Awards sees people poll for their favourite TV stars
- 'I Think I am Suitable for Light-hearted Roles'
- 'Anjaadhe' music director makes a comeback
- Jokes apart...
- Ma Ka Pa finds commentary a challenge
- Mirchi Music Awards South 2014 on Vijay TV
- Ma Ka Pa Anand thanks his fans
# இரத்தினபுரி தேசிய நூதனசாலை



**இரத்தினபுரி தேசிய நூதனசாலை** அல்லது **இரத்தினபுரி தேசிய அருங்காட்சியகம்** இலங்கையின் இரத்தினபுரி கொழும்பு வீதியில் எஹலேபொல வளவு எனும் இடத்தில் அமைந்துள்ளது.1988 மே 13 ஆந் திகதி நிறுவப்பட்ட இந்தநூதனசாலை **எஹலேபொல வளவு** எனும் புகழ் பெற்ற கட்டிடத்தில் இலங்கை அரசின் நூதனசாலைகள் திணைக்களத்தினால் நிர்வாகிக்கப்படுகிறது . தொல்லியல், விலங்கியல், இயற்கை அறிவியல், சிற்பம் ஆகிய துறைகளைச் சேர்ந்த ஏராளமான பொருட்கள் இங்கே காட்சிக்கு வைக்கப்பட்டுள்ளன.  

இந்த அருங்காட்சியகத்தில் பொது விலங்கியல், பறக்கும் விலங்குகள், ஊர்வன, பறவைகள், பாலூட்டிகள்,போன்றவற்றுக்கான சிறப்பு காட்சிக்கூடங்கள் அமைக்கப்பட்டுள்ளன மற்றும் இலங்கையின் சபரகமுவா மாகாணத்தைச் சார்ந்த வரலாற்றுடன் தொடர்புபட்ட பல அரும் பொருட்களையும் கொண்டுள்ளது.